Wolbaardsuikerbos

Die wolbaardsuikerbos (Protea magnifica) is 'n blomdraende struik wat hoort tot die bekende Proteagenus. Die spesie is endemies aan Suid-Afrika. Dit kom voor oor 'n wye gebied: vanaf die Koue Bokkeveld tot dieHottentots-Hollandberge, Klein Swartberg, Riviersonderendberge en die sentrale gedeelte van die Langeberg waar dit deel van die fynbos-bioom is. 

Die struik word 2,5 m hoog en blom van Junie tot Januarie. Dit is 'n ronde struik met grysgroen blare en pienk blomme met sagte wit hare. Die middelste hare is dikwels swart of bruin op die punte. Dit is geharde struik, maar moet in goed gedreineerde grond geplant word. Dit verkies vol son en matige water is nodig.

'n Brand vernietig die plant maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op droë, warm bergagtige hellings naby die sneeulyn op hoogtes van 1 200 - 2 700 m.

Die boom se FSA-nommer is 86.1.https://www.treetags.co.za/national-list-of-indigenous-trees/ In Engels staan dit as die Queen sugarbush bekend.

 Galery 

 Sien ook 
 Alfabetiese lys van Suid-Afrikaanse bome
 Lys van proteaspesies

 Verwysings 

 Bronnelys 
 Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9
 PlantZAfrica
 Biodiversityexplorer
 REDLIST Sanbi
 Protea Atlas
 Plants of the World Online

 Eksterne skakels 



Kategorie:Protea
Kategorie:Bome van Afrika
Kategorie:Tuinplante
Kategorie:Flora van Suid-Afrika
Kategorie:Endemiese plante van Suid-Afrika